Den formulering vækker mistanke, mener Sten Schaumburg-Müller.

- Hvorfor er det lige, at der skal lægges et så kraftigt låg på det her? Er det fordi, at der er noget at skjule – eller hvad? udtaler han.

Læs også : Skandaleramt skole er blevet meldt til politiet for flere forhold

Hverken ledelsen på VUC Syd eller bestyrelsesformand, H. P. Geil, har ønsket at udtale sig om sagen, men VUC Syd har sendt et skriftligt svar:

- Det er heldigvis sjældent, vi laver gensidige fratrædelsesaftaler. Aftalerne er formuleret af en ekstern advokat ud fra helt almindelige standarder, og de er blevet godkendt af de faglige organisationer. Vi har ikke haft nogen intention om at begrænse ytringsfriheden, og vi har heller aldrig brugt klausulen i praksis. Derfor vil vi også bede vores advokat om at udelade den i eventuelle fremtidige fratrædelsesaftaler.

VUC-formand: Højst usædvanligt

Formand for VUC og HF i Danmark, Verner Rylander-Hansen, afviser, at det skulle være normal praksis at lave tavshedsklausuler på landets VUC’er.

- Det er højst usædvanligt. Jeg har i hvert aldrig hørt om det tidligere fra andre VUC’er. Vi er jo en offentlig institution, vi har ingen hemmeligheder. Og jeg kan slet ikke forestille mig, hvad der skulle være så hemmeligt, at man laver en tavshedsklausul, siger han.

Verner Rylander-Hansen har derfor en klar opfordring til VUC Syd.

- Jeg vil anbefale mine medlemmer (VUC’er og HF’er red.) ikke at lave den slags klausuleringer af sit personale. Det hører ingen steder hjemme, understreger han.

Sagerne om VUC Syd

Der har været en lang række af sager fremme i medierne, der blandt andet kredser om uddannelsesinstitutionens brug af offentlige midler. Her er en oversigt over nogle af sagerne.